– Я спакойны, павольны, мэтанакіраваны. Па жыцці прывык ісці маленькімі крокамі. Таксама мне ўласціва непублічнасць, хаця можа скласціся адваротнае ўражанне. Але мне зусім не камфортна тады, калі на мяне ўсе глядзяць, а тым больш ацэньваюць. Праўда, маё выхаванне, жыццё ў школе, ва ўніверсітэце мяне крышачку змянілі – і цяпер іншага выйсця папросту няма. Гэта звязана з абраннем публічнай прафесіі і такога ж хобі. Яшчэ я дастаткова заўважны чалавек: магчыма, гэта звязана з іміджам, але для мяне гэта не заўсёды камфортна.